Maveøvelser - få en stærk og veltrænet core.
Styrketræningsøvelser / Maveøvelser
Her finder du diverse styrketræningsøvelser til mavemusklerne. Mange vil gerne have en veltrænet mave, ligesom en stærk og veltrænet core er en forudsætning for at stabilisere overkroppen under tunge frivægtsøvelser, som squat og dødløft. Læs mere
Alle Arm Forlår Bryst Mave Øvre ryg Bagkæde Skulder Læg
Decline push sit-ups
Push sit up
Side planke med abuktion
Swiss ball jackknife crunch
Weighted push sit up
Mange der begynder at styrketræne vil gerne have en six pack. Desværre griber de ofte mavetræningen forkert an. Man ser ofte nybegyndere gør følgende.
Træner 100-vis af mavebøjninger
Laver størstedelen af bevægelsen i hoften
Glemmer betydningen af fedtprocenten
Generelt om mavetræning
I virkeligheden skal maven dog ikke trænes synderligt anderledes end andre muskler. Du ”markerer” ikke din mave ved at ligge og lave sæt a' 50 reps i mavebøjninger, og vil være bedre tjent med at træne maven med konventionel styrketræning.
Mavemusklerne inddeles ofte i de lige mavemuskler (”abs”) og de skråtstillede mavemuskler (obliques). De lige mavemuskler trænes primært når rygsøjlen flekteres (som i crunches), og de skrå trænes i højere grad ved rotation og sidevejs fleksion i rygsøjlen (som i sidebends). Du skal altså være opmærksom på at du ikke kommer til at bøje i hofteleddet frem for rygsøjlen, hvilket er en typisk begynderfejl i maveøvelser.
Husk desuden at en six pack ikke kommer af mavetræning alene. Hvis målet er markerede mavemuskler hjælper det selvfølgelig at øge muskelmassen på bugen, men du kommer ikke udenom at skulle have en lav fedtprocent, hvis du vil have tydelige abs.